Si prés grans mals un bé·m serà guardat
Si apres grans mals un be 'm será guardat, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
 Si pres grans mals / un bem'sera guardat, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Si prés grans mals      un bé·m serà guardat,
mos guays e plants      delits se convertran:
aprés los mals,      los béns mellors parran,
e bé no val      mas tant com és preat.
Rey pot ser dit      lo pobre dins sa pensa
per un petit      do que·l sia offert,
e lo rich hom,      de larguesa desert,
gran suma d'or      pobretat no·l defensa.

Mon pensament,      enbolt en amor, pensa
com tot son bé      d'aquest loch pusqua traure;
no piadós,      Amor lo veu mort jaure;
durar no deu      lo comport d'est·ofença.
Per mal de mi      romp sos costums Amor
e fa mentir      los qui d'ell han escrit;
esperiment      en mi és defallit:
Amor desdiu      ser en tal cas senyor.

Sí com lo sol      escalf·ab sa calor
totes les parts      que són dejús lo cell,
escalf·Amor      cascun cor de bon zel,
sinó·l de vós,      qui és ple de fredor.
¿D'on ve lo glaç,      qui tanta fredor porta,
ffaent contrast      al calt que Amor gita?
Los ermitans      fa surtir de l'ermita;
los grans delits      s'entren per esta porta.

Del foch d'amor      Phedra no fonch estorta,
requerre volch      Ypòlit son fillastre,
e Lançalot      hac en amor tal astre
que fon request      per dona qui·n fo morta.
O cruel fats!      Vós qui fes jutjament
que yo amàs      un cor de carn tan dur,
ffeu-lo ser moll,      manau-li que no dur
que ab hull cast      denegue mon talent.

Amor és tal      que fets injusts consent,
mas jamés fon      tan injust com aquest,
car yo guayment,      mon cervell romp lo test,
e vós sou prop      que·m siau mal volent.
Ma pensa és      en vos amar enbolta,
és-li forçat,      d'altra part no la tiren,
e vostres hulls      en guardar mi no·s giren
e mostren bé      que pensa teniu solta.

Si amat só,      festa·n deu ésser colta,
car en lo món      un cors serà guanyat:
axí lo cel      fa gran solempnitat
com de l'infern      un·arma·n pot ser tolta.
Los cantadors      ab melodia canten,
los trobadors      a fer dictats acuyten,
los aldeans      salten, córreguen, luyten,
los amadors      d'amar bé no s'espanten.

Tornada

Plena de seny,      molts hòmens són qui·s vanten
que han ben vist      Amor e conegut,
portans d'aquell      escrits en lur escut;
no l'han sentit,      e de sos fets s'espanten.

Font: Bloc personal DMRQ, sine data

Ausiàs March
Poesia